cyanic-selkie/wikianc huggingface dataset:
Վալտեր Ուլբրիխտ
Կենսագրություն
Ծնվել է բանվորի ընտանիքում։ 1908 թվականին մտել է սոցիալիստական երիտասարդության կազմակերպության, 1912 թվականին՝ Գերմանիայի խորհրդային դումա կուսակցության մեջ։
1923 թվականին առաջին անգամ ընտրվել է ԳԿԿ ԿԿ անդամ ապա՝ ԳԿԿ ԿԿ քարտուղար, 1935 թվականից՝ ԳԿԿ ԿԿ քաղբյուրոյի անդամ Թելմանի և Վ․ Պիկի հետ պայքարել է ԳԿԿ-ն մարքսլենինյան մասսայական պրոլետարական կուսակցություն դարձնելու համար։
1926-1928 թվականներին Ուլբրիխը ընտրվել է Սաքսոնիայի լանդտագի, 1928-1933 թվականներին՝ ԳԿԿ-ի կողմից Գերմանիայի ռայխստագի դեպուտատ։
1928 թվականից կոմինտերնի ԳԿ անդամության թեկնածու էր, 1928-1929 թվականներին և 1938-1943 թվականներին՝ ԳԿԿ ներկայացուցիչ Կոմինտերնի ԳԿ-ում։ Գերմանիայում ֆաշիստական դիկտատուրա հաստատվելուց հետո Ուլբրիխը անցել է ընդհատակ։ 1933 թվականին, ձերբակալումից խուսափելով, մեկնել է Գերմանիայից։
ԳԴՀ ղեկավարություն
Երկրորդ համաշխարհային պատերազմի (1939-1945) տարիներին բացատրական աշխատանք է տարել ԽՍՀՄ-ում գտնվող գերմանիայի ռազմագերիների շրշանում։ Մասնակցել է «Ազատ Գերմանիա» ազգային կոմիտեի ստեղծմանը։ Ֆաշիզմի շախշախումից հետո վերադարձել է հայրենիք, եղել է Գերմանիայի սոցիալիստական միասնական կուսակցության (ԳՍՄԿ, 1946) հիմնադիրներից։
1946-1949 թվականներին՝ ԳԽՄԿ նախագահի տեղակալ, 1949 թվականից՝ ԳԽՄԿ ԿԿ քաղբյուրոյի անդամ, 1950-1953 թվականներին՝ գլխավոր քարտուղար, 1953-1971 թվականներին՝ առաջին քարտուղար, 1971 թվականից՝ ԳԽՄԿ նախագահ։
Պարգևներ
Պարգևատրվել է Կ․ Մարքսի՝ 3 և ԳԴՀ այլ շքանշաններով։ Նրան շնորհվել է խորհրդային միության հերոսի կոչում (1963), պարգևատրվել է հոկտեմբերյան հեղափոխության (1968) և խորհրդային այլ շքանշաններով։
Արտաքին հղումներ
Կատեգորիա:Գերմանացի պետական գործիչներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Հայրենական պատերազմի 1-ին աստիճանի շքանշանակիրներ Կատեգորիա:Գերմանացի աթեիստներ Կատեգորիա:Ժողովուրդների բարեկամության շքանշանի դափնեկիրներ Կատեգորիա:Հոկտեմբերյան հեղափոխության շքանշանով պարգևատրվածներ Կատեգորիա:Գերմանիայի քաղաքական գործիչներ Կատեգորիա:Խորհրդային Միության հերոսներ Կատեգորիա:Լենինի շքանշանի ասպետներ Կատեգորիա:Հայրենական պատերազմի 2-րդ աստիճանի շքանշանակիրներ
Զալուժանի (օդանավակայան)
Արտաքին հղումներ
Կատեգորիա:Բոսնիա և Հերցեգովինայի օդանավակայաններ Կատեգորիա:Սերբական Հանրապետության օդանավակայաններ
Որոտանի կիրճ
Որոտանի կիրճ, կիրճ Հայաստանի Սյունիքի մարզում, Որոտան գետի հովտի հարավային մասում, Հարժիս գյուղից 1 կմ հարավ։ Երկարությունը մոտ 8 կմ է, խորությունը՝ 500 մ (700 մ )։
Ծանոթագրություններ
Կատեգորիա:Կիրճեր այբբենական կարգով Կատեգորիա:Հայաստանի կիրճեր Կատեգորիա:Սյունիքի մարզի աշխարհագրություն
Փախստականները
Փախստականները, 1968 թվականին «Հայֆիլմ» ստուդիայում նկարահանված հայկական ֆիլմ՝ ըստ Ծերուն Թորգոմյանի «Լաչակս գլխիդ» պատմվածքի։
Սյուժե
Ֆիլմը պատմում է 1915 թվականի Եղեռնի ողբերգական դրվագներից մեկի մասին։ Խենթացած հայրը, թուրքական ենիչերիներից փրկվելով, գետի հորձանուտներում կորցնում է երեխային ։
Ծանոթագրություններ
Կատեգորիա:1968 ֆիլմեր Կատեգորիա:Խորհրդային ֆիլմեր Կատեգորիա:Հայկական ֆիլմեր Կատեգորիա:Սև-սպիտակ ֆիլմեր Կատեգորիա:«Հայֆիլմ» ստուդիայի ֆիլմեր
Վիգեն Ստեփանյան
Վիգեն Բորիսի Ստեփանյան, հայ դերասան, բեմադրիչ, ՀՀ արվեստի վաստակավոր գործիչ (2008)։
Կրթություն
1969 թվականին ընդունվել է Երևանի պոլիտեխնիկական ինստիտուտի շինարարական ֆակուլտետ։ 1973 թվականին ընդունվել է Երևանի Կ. Ստանիսլավսկու անվան թատրոնին կից դերասանական ստուդիա, որտեղ մինչև 1977 թվականն աշխատել է որպես դերասան։ 1977-1989 թվականներին որպես դերասան աշխատել է Երևանի Սունդուկյանի անվան ազգային ակադեմիական թատրոնում։ 1988-1992 թվականներին սովորել է Երևանի գեղարվեստա-թատերական ինստիտուտի ռեժիսորական բաժնում։ 1989 թվականին հիմնել է «Արձագանք» թատրոն-ստուդիան, որը 1991 թվականին հիմք է դարձել «Մետրո» թատրոնի, և մինչև 1994 թվականը եղել է թատրոնի գեղարվեստական ղեկավարն ու տնօրենը։ 1994-2003 թվականներին աշխատել է Լիբանանում։ 2003 թվականին վերադառնալով Հայաստան՝ նորից ստանձնել է «Մետրո» թատրոնի գեղարվեստական ղեկավարի պաշտոնը։ 2007 թվականին որպես հրավիրված դերասան և բեմադրիչ աշխատել է տարբեր թատրոններում։ 2007 թվականից դասավանդել է Երևանի Խաչատուր Աբովյանի անվան մանկավարժական համալսարանում, ուր ղեկավարել է ռեժիսորական կուրս։ 2007 թվականին Մոսկվայում բեմադրել է «Ոսկե նուռ» տոնահանդեսը ։
2014 թվականի հոկտեմբերին Վիգեն Ստեփանյանը նշանակվել է Ալեքսանդր Սպենդիարյանի անվան օպերայի և բալետի ազգային ակադեմիական թատրոնի ռեժիսոր ։
Խաղացել է ավելի քան 100 դեր տարբեր թատրոններում, բեմադրել է 43 ներկայացում տարբեր երկրներում և տարբեր լեզուներով, նկարահանվել է մոտ 50 ֆիլմերում, ԽՍՀՄ տարբեր ստուդիաներում, խաղացել է ավելի քան 60 հեռուստաներկայացումներում։ Երեք տարի շարունակ եղել է «Երևան-Էրեբունի» տոնակատարության գլխավոր բեմադրիչը։ Գրել և բեմականացրել է ավելի քան 10 պիես։ Իր սցենարով նկարահանվել է երկու կարճամետրաժ և մեկ լիամետրաժ ֆիլմ ։
Արտաքին հղումներ
Կատեգորիա:Երևան քաղաքում ծնվածներ Կատեգորիա:Հայ դերասաններ Կատեգորիա:1952 ծնունդներ Կատեգորիա:Հոկտեմբերի 8 ծնունդներ Կատեգորիա:ՀՀ արվեստի վաստակավոր գործիչներ Կատեգորիա:Հայ բեմադրիչներ
Միշել Բոլսոնարու
Միշել դե Պաուլա Ֆիրմո Ռեյնալդու Բոլսոնարու (Michelle de Paula Firmo Reinaldo Bolsonaro, ), Բրազիլիայի ազգային կոնգրեսի Պատգամավորների պալատի նախկին խորհրդարանական քարտուղար, գործող նախագահ՝ Ժաիր Բոլսոնարունի կինը, Բրազիլիայի առաջին տիկին։
Կենսագրություն
Միշել Բոլսոնարուն ծնվել և մեծացել է Սեյլանդիայում, Դաշնային շրջանի վարչական շրջանում։ Նրա հայրը ավտոբուսի նախկին վարորդ էր։ Նա ունի կրտսեր խորթ եղբայր (ծնվ. 1988)՝ Դիեգո Տորես Ռեյնալդու, որը հանդիսանում է Բրազիլիայի ռազմաօդային ուժերի զինծառայող։ Միշելի հայրն ու խորթ մայրը հրուշակեղենի արտադրության փոքր բիզնեսի սեփականատերերն են։
Դպրոցն ավարտելուց հետո Միշելը ընդունվել է համալսարանի դեղագործործական բաժին, բայց երբեք չի հաճախել դասերին։
Կարիերան խորհրդարանում
Բրազիլիայի ազգային կոնգրեսի Պատգամավորների պալատի աշխատակից է եղել 2006-2008 թվականներին։ Նա սկսել է աշխատել պատգամավոր Վանդերլեյ Ասիսի գրասենյակում։ Ավելի ուշ դարձել է պատգամավոր Մարկո Ուբիալի քարտուղարը։
2007 թվականին Միշելը նշանակվել է Բրազիլիայի Առաջադիմական կուսակցության ղեկավարության նույն պաշտոնում։ Այդ ժամանակ նա հանդիպել է իր ապագա ամուսնուն՝ ներկայիս նախագահ Ժաիր Բոլսոնարային։ Այդ ժամանակ նա 25 տարեկան էր, իսկ նա 52 տարեկան։ 2007 թվականի նոյեմբերին նրանք ամուսնացան։
Անձնական կյանք
Ունի երկու դուստր՝ Լետիսիան (նախորդ ամուսնությունից), և Լաուրան (ծնվ՝ 2011, Ժաիր Բոլսոնարուից) ։ Բոլսոնարուի հետ հարսանիքը տեղի է ունեցել 2013 թվականի մարտի 21-ին Ռիո դե Ժանեյրոյում։
Կարլ Մարքսի փողոց (Եկատերինբուրգ)
Կարլ Մարքսի փողոց (Улица Карла Маркса, մինչև 1919 թվականը՝ Խաչվերաց փողոց), տեղակայված է Եկատերինբուրգի կենտրոնական բնակելի շրջանում, Միչուրինի և Սպլավնոյ առափնյա փողոցների միջև։ Փողոցի երկարությունն արևմուտքից դեպի արևելք կազմում է 1720 մետր։ Իր ներկայիս անվանումը փողոցը ստացել է Կարլ Մարքսի պատվին ։
Պատմություն և տեսարժան վայրեր
Քաղաքի նախագծում փողոցը կարելի է դիտարկել արդեն 1785 թվականից, սակայն եկատերինբուրգցի գավառագետ Վ. Մ. Սլուկինի կարծիքով ամենայն հավանականությամբ հայտնվել է 1760-ական թվականներին Բաննոյ գյուղարվարձանում Ի. Ի Սուսորովի նախագծով «դարբինների շարքի» շինարարությունը սկսելուց հետո։ Փողոցը հիմնականում կառուցապատված էր մեկ և երկու հարկանի շենքերով։ Փողոցի վրա գտնվող շենքերից հայտնի են` Ե. Պ. Մարշինի «Գինու և օղու» առևտրական ընկերության շենքը, Խաչվերաց եկեղեցին Կարլ Մարքսի և Լունաչարսկու փողոցների հատման տեղում, Ի. Գ. Ռյաբով-Կլիմենտևայի և Լ. Ֆ. Ռեյնֆելդի առանձնատունը (բնակելի տուն, կրպակ, ծառայություններ), (ճարտարապետներ՝ Մ. Լ. Ռեուտով, Ե. Մ. Կոսյակով), տեղական ինքնավարության ընդունարանի շենքը (ճարտարապետ՝ Մ. Լ. Ռեուտով),  Ե. Վ. Ֆիլիտցի տունը (ճարտարապետ՝ Յու. О. Դյուտել), Պոկրովսկու պողոտայից տեղափոխված առանձնատունը, 19-20-րդ դարերի քաղաքի փայտե ճարտարապետության նմուշներ։ Փողոցում է գտնվում նաև նախկին № 65 դպրոցի շենքը, որտեղ սովորել են շատ հայտնի եկատերինբուրգցիներ, գիտնականներ, գրողներ, հասարակական գործիչներ ։
Ծանոթագրություններ
Կատեգորիա:Եկատերինբուրգի փողոցներ
Կաուրի խխունջներ
Կաուրի խխունջներ, ապրանքային փողի հայտնի օրինակ են և «բնական արժույթներից» ամենաերկարակյացը։ Որպես վճարման միջոց դրանց օգտագործման առաջին վկայությունները թվագրվում են մ.թ. ա. 2-րդ հազարամյակի կեսեր և միայն 20-րդ դարի սկզբին դրանք դուրս են բերվել շրջանառությունից։ Կաուրի խխունջները որպես վճարման միջոց օգտագործվել են Աֆրիկայում, Հնդկաստանում, Հնդկաչինում, Չինաստանում, Խաղաղ Օվկիանոսի կղզիներում և հյուսիսամերիկյան հնդկացիների շրջանում ։
Ծանոթագրություններ
Կատեգորիա:Փող
Քշամա Սավանտ
Քշամա Սավանտ (Kshama Sawant, ), ամերիկյան ծագումով հնդիկ սոցիալիստ, տնտեսագետ և ծրագրավորող, «Սոցիալիստական այլընտրանքի» ակտիվիստուհի (տրոցկիստական միջազգային սոցիալիստական այլընտրանքի բաժին), Սիեթլի քաղաքային խորհրդի անդամ ։
Կենսագրություն
Հնդիկ մտավորականի ընտանիքից։ Նրա հայրը՝ ինժեներ էր, մահացել է վթարից։ Նրա ձախ հայացքները ձևավորվել են աղքատության և հայրենիքում կաստայական համակարգի դժգոհության ազդեցության ներքո։ 1994 թվականի ավարտել է Մումբայի համալսարանը։
Տեղափոխվելով Սիեթլ, նա սկսեց դասավանդել տնտեսագիտություն տեղական համալսարաններում, ներառյալ Վաշինգտոնի և Լի համալսարանում։ ԱՄՆ քաղաքացիություն է ստացել 2010 թվականին, նա նաև միացավ «Սոցիալիստական այլընտրանքին»՝ ծայրահեղ ձախակողմյան կուսակցություն, որը զբաղեցնում էր մարքսիզմի, տրոտսկիզմի և ժողովրդավարական սոցիալիզմի դիրքերը։
Հայտնի է դարձել Սիեթլում «Occupy Wall Street» շարժման կազմակերպմանը մասնակցության շնորհիվ։ Այդ բողոքների ժամանակ (ինչպես և ավելի ուշ, նվազագույն աշխատավարձի բարձրացման համար անցկացվող ակցիաներում) ձերբակալվել է։
Մասնակցություն ընտրություններին
2012 թվականի նոյեմբերին մասնակցել է Սիեթլ նահանգի Ներկայացուցիչների պալատի ընտրություններին, սակայն ձայների 29%-ով զիջել Է պալատի այն ժամանակվա խոսնակ Ֆրենկ Չոպպին։ Սակայն արդեն հաջորդ՝ 2013 թվականին Սիեթլի քաղաքային խորհրդի ընտրությունները հաջողություն բերեցին նրան. օգոստոսյան փրայմերիզներում ստանալով ձայների 35 %-ը, նոյեմբերին նա առաջ անցավ գործող պատգամավոր, դեմոկրատական կուսակցության անդամ Ռիչարդ Կոնլինից և քաղխորհրդում զբաղեցրեց 9 պատգամավորական տեղերից մեկը։
Նրա քարոզարշավին չի աջակցել տեղական իսթեբլիշմենթից ոչ մեկը (Սիեթլի ընտրություններն անցկացվում են անկուսակցական հիմունքներով), բայց նրան աջակցել են System of a Down խմբի վոկալիստ Սերժ Թանկյանը Rage Against The Machine-ի կիթառահար Թոմ Մորելոյի հետ և «Stranger» այլընտրանքային ամսագիրը ։
Քաղաքական դիրքորոշումներ
Նրա եռանդուն արշավը նպաստեց այն բանին, որ 2014 թվականի մայիսին նրա քաղաքն առաջինն էր ԱՄՆ-ում, որը նվազագույն աշխատավարձը հասցրեց 15 դոլարի (քաղաքի երկու քաղաքապետեր նշում էին նրա անձնական դերը այդ նախաձեռնությանը հանրության ուշադրությունը հրավիրելու գործում)։ 117 000 դոլար սեփական պատգամավորական աշխատավարձից այն կազմում է 40 000 դոլար (միջին աշխատավարձը Սիեթլում), իսկ մնացած գումարը նվիրաբերում է քաղաքական հիմնադրամ սոցիալական արդարության արշավների համար ։
Ծանոթագրություններ
Կատեգորիա:Ամերիկացի կին տնտեսագետներ Կատեգորիա:Ամերիկացի հասարակական գործիչներ Կատեգորիա:Ամերիկացի սոցիալիստներ Կատեգորիա:21-րդ դարի ամերիկացի քաղաքական գործիչներ Կատեգորիա:Մումբայի համալսարանի շրջանավարտներ
Տապը
Տապը, 1968 թվականին «Հայֆիլմ» ստուդիայում նկարահանված ֆիլմ՝ ըստ Բ. Կրոնինի համանուն պատմվածքի։
Սյուժե
Ֆիլմի գործողությունները ծավալվում են Ավստրալիայի մի ագարակում։ Ագարակի բնակիչների՝ մի կնոջ և երկու տղամարդու գերլարված փոխհարաբերությունները նման են բերքի ոչնչացմանը սպառնացող անողոք երաշտի։ Եվ երբ անխուսափելի է թվում փորձանքը, բնությունը հողի ու մարդկանց վրա լիառատ անձրև է թափում ։
Ծանոթագրություններ
Կատեգորիա:1968 ֆիլմեր Կատեգորիա:Խորհրդային ֆիլմեր Կատեգորիա:Հայկական ֆիլմեր Կատեգորիա:Սև-սպիտակ ֆիլմեր Կատեգորիա:Ներսես Հովհաննիսյանի ֆիլմեր Կատեգորիա:«Հայֆիլմ» ստուդիայի ֆիլմեր
Վուրգավան
Վուրգավան, գյուղ Արցախի Հանրապետության Քաշաթաղի շրջանում։ Գտնվում է հանրապետության հարավ-արևմտյան հատվածում, Բերձոր շրջկենտրոնից 38 կմ հեռավորության վրա, իսկ մայրաքաղաք Ստեփանակերտից` 89 կմ հեռավորության վրա, Հագարի գետի ստորին հոսանքի ձախ ափին։
Խանդակ անվանումով ընդգրկված է եղել Արևելյան Հայաստանի Ելիզավետպոլի նահանգի Զանգեզուրի գավառում ։
Աշխարհագրություն
Համայնքը հարթավայրային է, ունի 1275.0 հա տարածք, որից 399.6 հա գյուղատնտեսական նշանակության, 817.1 հա անտառային հողեր։
Բնակավայրի տարածքում խմելու ջրի համար առկա են թվով 29 գործող անհատական ջրհորներ։
Պատմություն
Գյուղի ազատագրման համար կատաղի մարտեր են մղվել, որի ժամանակ էլ զոհվել է հրամանատար Վուրգ Ոսկանյանը։ Վերջինիս պատվին այն վերանվանվել է Վուրգավան։ Բնակավայրն ամբողջովին ազատագրվել է 1993 թվականի հոկտեմբերին։ 1994 թվականից աստիճանաբար բնակեցվել է Գարդմանքից բռնագաղթված հայերով։
2020 թվականի Արցախյան երկրորդ պատերազմի հետևանքով գյուղը հայաթափվել և անցել է Ադրբեջանի հսկողության տակ ։
Բնակչություն
2015 թվականին Վուրգավան համայնքի բնակչության թվաքանակը կազմում է 135 մարդ, կա 38 տնտեսություն։
Բնակավայրի ազգաբնակչության փոփոխությունը.
Տնտեսություն
Բնակիչները զբաղվում են այգեգործությամբ, բանջարաբոստանային բույսերի մշակմամբ, անասնապահությամբ և մեղվաբուծությամբ։
Պատմամշակութային կառույցներ
Գյուղում կիսով չափ կանգուն է մնացել հինավուրց եկեղեցի, որը խորհրդային տարիներին թուրքերի համար բնակարան էր ծառայում։
Հասարարակական կառույցներ
2015 թվականի դրությամբ համայնքում գործում էր գյուղապետարան, միջնակարգ դպրոց, որտեղ սովորում էին 19 աշակերտներ, «Բերձորի երաժշտական դպրոց» ՊՈԱԿ-ի Վուրգավանի մասնաճյուղը ։
Ծանոթագրություններ
Կատեգորիա:Քաշաթաղի շրջանի համայնքներ
Խըտիր մզկիթ
Խըտիր մզկիթ (Xıdır məscidi), 14-րդ դարի մզկիթ է, որը գտնվում է Բաքվի Իչարի Շահար տարածքում։ Պատկանում է Իչարի Շահար պետական պատմական արգելավայրին ։
Ծանոթագրություններ
Կատեգորիա:Բաքվի մզկիթներ Կատեգորիա:Համաշխարհային ժառանգության օբյեկտներ այբբենական կարգով
Խնձորապուր (այլ կիրառումներ)
Խնձորապուր եզրույթը կարող է վերաբերել հետևյալին.
Երիտասարդ աղջկա դիմանկարը
Երիտասարդ աղջկա դիմանկարը (Meisjeskopje), հոլանդացի գեղանկարիչ Յան Վերմեերի նկարը, որը նկարիչը վրձնել է 1666-1667 թվականներին։ Ներկայումս գտնվում է Նյու Յորքի Մետրոպոլիտեն թանգարանում։
Ռեալիստական տոնի և գրեթե նույն չափերն ունենալու պատճառով շատերը կարծում են, որ այն Վերմեերի մեկ այլ` «Մարգարտե ականջօղով աղջիկը» նկարի տարբերակն է կամ կրկնօրինակը ։ Երկու նկարներում էլ աղջիկները մարգարտե ականջօղերով են, երկուսի ուսերին էլ շալ կա և պատկերված են սև ֆոնին ։ Բացի այդ` երկու նկարներն էլ ստեղծվել են օբսկուրի խցիկի կիրառմամբ ։
Նկարագրություն
Աղջիկը ներկայացված է բավական խղճուկ, հարթ դեմքով, փոքր քթով և նուրբ շրթունքներով ։ Իդեալական գեղեցկությունից հեռու լինելը հանգեցրել է այն կարծիքին, որ նկարն արվել էր վաճառվելու նպատակով ։ Հնարավոր է, որ նկարում պատկերված աղջիկը եղել է նկարչի դուստրը ։ Ամենայն հավանականությամբ, նկարչի համար իբրև բնորդ է ծառայել իրական անձնավորություն, սակայն ինչպես «Մարգարտե ականջօղով աղջիկը» նկարի պարագայում, նկարիչը ստեղծել է կերպարը բնական ձևով, ոչ թե դեմքի հատուկ արտահայտությամբ։ Սա 17-րդ դարի հոլանդական գեղանկարչությանը բնորոշ եղանակ է, որտեղ բարձր էին գնահատվում «անսովոր հագուստը, ինտրիգային դեմքերը, անձի ներշնչումը, արտիստական հմտությունների ցուցադրումը»։ Նկարը դիտողին ստիպում է մտածել կերպարի անձի և զգացմունքների մասին, ինչը բնորոշ է Վերմեերի շատ կտավներին ։
Երկու կտավներն էլ անսովոր են Վերմեերի ոճին, քանի որ երկրորդ պլանը աղքատիկ է, աղջիկները պատկերված են սև ֆոնին։ Դա իրենց նկատմամբ վստահության զգացում է առաջացնում դիտողի մոտ։ 1994 թվականին արվեստագետ Էդվարդ Սնոուն գրել է, որ «Երիտասարդ աղջկա դիմանկարը» հաղորդում է գեղեցկության ու կատարելության ձգտման զգացում դրա ցանկացած իմաստով, որ աղավաղված է ։
Ծագում և ցուցադրություն
Նկարը մինչև 1674 թվականը կարող էր եղած լինել Դելֆտի բնակիչներից մեկի (Pieter Claesz van Ruijven), ապա նրա կնոջ (Maria de Knuijt), հետո էլ ժառանգության սկզբունքով դստեր (Magdalena van Ruijven) սեփականությունը, ինչից հետո մինչև 1695 թվականը հավանաբար անցել է Մագդալինայի ամուսնուն (Jacob Dissius) : Հավանաբար հետո նկարն անցել է մի բժշկի, որը Ռոտերդամում կտավը վաճառել է 3 գուլդենով (մոտ 30 գր արծաթ), ինչը շատ էժան է նույնիսկ այն ժամանակների համար ։ Բրյուսելի արքայադուստր Ավգուստա-Մարիա Ռայմոնդ Արենբերգը 1829 թվականին ձեռք է բերել կտավը, որ Բրյուսելի արքայական ընտանիքում է մնացել մինչև 1829 թվականը։ 1959 թվականին (որոշ տվյալներով 1955 թվականին) Արենբերգի արքայազնի կողմից վաճառվել է Չարլզ Բայեր և Ջեյն Ռայթսմաններին Նյու Յորքից 400.000 ֆունտ ստերլինգով։ 1979 թվականին Ռայթսմանները կտավը նվիրաբերել են Մետրոպոլիտեն թանգարանին` ի հիշատակ ֆրանսիացի նկարիչ Թեոդոր Ռուսոյի ։
Արտաքին հղումներ
Կատեգորիա:1665 նկարներ Կատեգորիա:Յան Վերմեերի նկարներ Կատեգորիա:Մետրոպոլիտեն թանգարանի նկարներ Կատեգորիա:Կանանց դիմապատկերներ
Ուլանների 1-ին գունդ (Ավստրո-Հունգարիա)
Ուլանյան 1-ին գունդ, ամբողջական անվանումն է Ֆոն Բրուդերմանի անվան առաջին կայսերական և թագավորական գալիցիական ուլանյան գունդ (K.u.k. Galizisches Ulanen-Regiment „Ritter von Brudermann“ Nr. 1), Ավստրո-Հունգարական կայսրության ուլանների կայսերական և թագավորական հեծելազորային գունդ։
Ձևավորում
Գունդը ստեղծվել է 1991 թվականին Լեոպոլդ I կայսր հրամանով հեծելազորային ստորաբաժանումների հիման վրա, որոնք ստեղծվել էին դեռևս 1784 թվականի հոկտեմբերի 21-ին Իոսիֆ II : Գնդի անվանումը բազմաթիցս փոխվել է կապված հրամանատարի հետ։ Գունդը կամավորներով համալրել են հիմնականում Գալիցիայից, սակայն այնտեղ են ներառվել նաև 56-րդ (Վադովիցե) և 20-րդ (Նոու Սանդեզ) հետևակային գնդերի հետևակներ։
Երկրորդ դաշինքի պատերազմ
Ուլանյան առաջին գունդը իր առաջին մարտը վարել է 1794 թվականին Իտալիայում ընդդեմ ֆրանսիացիների։ 1795 թվականին գունդը աչքի է ընկել Սաոնայում և Սան-Ջակոմոյում, ինչի համար կապիտան Բրովհոսկին արժանացել է Մարիա Թերեզայի շքանշանով։ Գունդը մարտնչել է նաև Վոլտրում և Լոանույում։ Վեց հեծելավաշտեր 1976 թվականին կռվել են Վոլտրում, Միլեսիյում, Կոդոնում և Լոդիում։ Այդ մարտերը տեղի են ունեցել հրամանատար կապիտան ֆոն Դոմոկոշի կողմից, ով հաջող վարած մարտի համար պարգևատրվել է Մարիա Թերեզա շքանշանով։ 1976 թվականի օգոստոսի սկզբին երկու հեծելավաշտ ուղարկվեցին Դավիդիվի կորպու, մնացածը մնացին հիմնական ուժերի կազմում։ Գւոնդը իր վերջին մարտը վարել է Կալյանում, Բասանոյում, Կաստելարոյում և Լա-Ֆավորիտում, ինչպես նաև պաշտպանել է Մանտյուն։ 2-րդ դիվիզիոնը կռվել է Կալդեռոյում, Արկոլեյում և Ռիվոլիում։
1797 թվականին Մանտուի կապիտուլացիայից հետո վեց հեծելավաշտեր վերադարձան Ավստրիա։ 2-րդ դիվիզիոնը ծառայում էր Կարինտիում՝ չմասնակցելով մարտերին։ Հաշտությունից հետո հեծելավաշտերը մտան Դալմաթիա։ 1799 թվականին գունդը ժամանում է Գերմանիա, որտեղ կռվել է Օստրախում, իսկ ավելի ուշ մտել Ստարայի կորպուս, որտեղ կատարել է կայազորային ծառայություն։ Այնտեղ գունդը պաշտպանել է Կելի դիրքերը։ 1800 թվականին կռվել է ֆրանսիացիների դեմ Մեզկերխում, Բիբերահում, Շվաբմյունխենում, Ներեսհայնում և Օդելցհաուզենում։ Հունիսին փոխգնդապետ Վալմոդենը գնդի հետ մեկնում է Մուրգ և Կիլցիկ գետերի հովիտ։ Աշնանը գունդը տեղավորվում է Ռեգենսբուրգում և կապիտան Կառլ Վիլհեյմ ֆոն Շեյբլերի հրամանատարությամբ կատարում դիվերսիաներ ընդդեմ ֆրանսիացիների։
1801 թվականին Առաջին ուլանյան գնդի մի մասը ներառվում է նորաստեղծ ուլանյան 3-րդ գնդի կազմում։
Երրորդ դաշինքի պատերազմ
1805 թվականին վեց հեծելավաշտեր Կինմայերի կորպուսի կազմում գտնվում էին Գերմանիայում։ Փոխգնդապետի դիվիզիոնը գտնվում էր պահեստազորում և մարտի մեջ մտավ Ուլմի մոտ տեղի ունեցած մարտից հետո փոխհերցոգ Ֆերդինանդի հրամանատարությամբ և մարտնչեց Շտեկենում։ Դեպի Վերին Շտիրիա Մերվելդտայի կորպուսի նահանջից հետո կապիտան բարոն ֆոն Մենգենը ինքը առաջնորդեց իր հեծելավաշտը՝ խուսափելով հակառակորդի երկու հետևակային դիվիզիոնների հետապնդումից, ինչի համար էլ արժանացավ Մարիա Թերեզայի շքանշանով։ Կապիտան Շայբլերը նույնպես դրականորեն աչքի ընկավ Ուրֆարի մոտ հակառակորդի դիրքերի մոտ մարտերի ընթացքում և ստացավ Ռօզենբերգի թեթև հեծելազորային գնդի մայորի կոչման։
Հինգերորդ դաշինքի պատերազմ
1809 թվականին Կոլովրատի 2-րդ կորպուսը գնդի հետ տեղափոխվեց Գերմանիա, որտեղ մայոր գրաֆ Մայնսդորֆը կռվեց Ամբերգի մոտ մոտ։ Գնդին հաջողվեց վերցնել Հոֆը և շարժվել դեպի Ռեգենսբուրգ, որտեղ ապրիլի 21-ին բախվեց ֆրանսիական հեծելավաշտին՝ մեծ կորուստներով դուրս գալով շրջափակումից։ Վեց հեծելավաշտեր մտնում են Սոմարինյան դիվիզիոն, որը մասնակցել է բազմաթիվ մարտերի։ Հուլիսին գունդը տեղափոխվում է Բոգեմեայում գտնվող առաջին դիվիզիոն և հետագայում Գեֆրեսի ու Նյուրնբերգի համար կռվում Սաքսոնիայի բանակի դեմ։ Փոխգնդապետ Մենսդորֆը պարգևատրվում է Մարիա Թերեզա շքանշանով, իսկ կապիտան Մենգենը ստանում է երրորդ ուլանյան գնդի մայորի կոչում։
Վեցերորդ դաշինքի պատերազմ և Նապոլեոնի 100 օր
1813 թվականին գունդը երեք դիվիզիոններով ժամանում է Ներքին Ավստրիա, որտեղ երկու դիվիզիոն պաշտպանում են Լոյբլը, իսկ փոխգնդապետի ջոկատները՝ Ֆայշտրիցը, Լիպը և Կրայնբերգը։ Ավելի ուշ 1-ին դիվիզիոնի հեծելազորը կռվում է Իտալիայում՝ Բասանո-դել-Գրապում և Սան-Մարկոյում։ Եվս երկու հեծելավաշտ պաշտպանում էին Պալմանովան։ 1814 թվականին գունդը առաջխաղացում է գրանցում՝ շարժվելով Մանտուից դեպի Պո գետ։ Այդ ընթացքում այն մասնակցում է մի քանի փոքր կռիվների։ Վոլտում լեյտենանտ Ֆաուշը իր վրա է վերցնում 10-րդ ֆելդգերեյի 10-րդ մարտկոցի հրամանատարությունը։ Եվս մեկ հեծելավաշտ կռվում է Մոնդզամբանոյում։ Գունդը նաև մասնակցել է Նապոլեոնյան Ֆրանսիայի վերջին մարտին։
1848-1849 թվականների ապստամբություն
Ամռանը հինգ հեծելավաշտ մասամբ բնավորվում է Կոմորնոյում, մասամբ էլ Վաագում և մասնակցում Վաշառուտի, Բյեշեմի, Ասոդի և Պերեդոմի մարտերին։ Մինչև պատերազմի ավարտը մարտեր են վարել Կոմորնոյում։ Օգոստոսի 3-ին Պուստա-Գերկի կռվում գրաֆ ֆոն Նոստիցի գունդը կորցնում է երեք մարտկոց և ամբողջ հրետանին։ Հեծելավաշտի կեսը կռվում էր հարավային ռազմաճակատում Իոսիպ Էլաչիչի հրամանատարությամբ, իսկ առաջին դիվիզիոնը հունիսին մայորի գլխավորությամբ փախավ Բոգեմիայից դեպի Հունգարիա ու անդամագրվեց ռուս գեներալ Ֆյոդոր Պանյուտինի ստորաբաժանմանը։
Սարդինյան պատերազմ
1859 թվականին գունդը ծառայում էր Իտալիայում՝ կատարելով կայազորային ծառայություն։ Կռվել է Բոռգո-Վերչելիում և Նովարոյում։ Մագենտեյի ճակատամարտին մասնակցել է միայն չորրորդ հեծելավաշտը։ Աչքի է ընկել Սոլֆերինում։
Գերմանիայի հետ պատերազմ
1866 թվականին ֆելդմարշալ-լեյտենանտ Ժիկովսկու հրամանատարությամբ հինգ հեծելավաշտեր կանգնած էին Պրուսիայի հետ սահմանին Գալիցիայի հատվածում։ Աուշվիցի կռվում աչքի են ընկել չորրորդ և հինգերորդ հեծելավաշտերը։ Վեցերորդ հեծելավաշտը կռվել է Կենտում, Ձիձիցում, Գոչալկովիցեում և հետապնդել է Կլապի լեգիոնին։
Առաջին համաշխարհային պատերազմ և գնդի լուծարում
Առաջին համաշխարհային պատերազմում Ուլանյան առաջին գունդը սկզբնական շրջանում օգտագործվում էր որպես օգնող ստորաբաժանում և աչքի է ընկել 1914 թվականի օգոստոսի 21-ին Յառոսլավիցեյի կռվում։ Չորրորդ հեծելազորային դիվիզիան, որի կազմում գտնվում էր ուլանյան առաջին գունդը, գրեթե չի մասնակցում մարտերին և աստիճանաբար վերաձևափոխվեց հետևակի։
1918 թվականի հոկտեմբերին Լեհաստանը հայտարարեց իր անկախության մասին։ Լեհերն ու գալիացիները հայտարարեցին ժամանակավոր կառավարություն ստեղծելու մասին, որպեսզի կոչ անեն նախկին Ավստրո-Հունգարական կայսրության բոլոր լեհական ստորաբաժանումներին վերադառնալ հայրենիք։ Ավստրո-Հունգարիայի ռազմական նախարարությունը չէր կարող բավարարել այդ դիմումը, քանի որ նախապես անհրաժեշտ էր կազմավորել անհրաժեշտ ստորաբաժանումները, որին ոչ ոք համաձայնություն չէր տալիս։ Այս ժամանակահատվածում կորում են գնդի մասին տեղեկությունները, այդ իսկ պատճառով հայտնի չէ, թե արդյո՞ք բոլոր ուլանները ընդգրկվել են լեհական բանակի կազմում, թե՞ ոչ։
Ծանոթագրություններ
Կատեգորիա:Ավստրիական կայսրության հեծելազորային գնդեր Կատեգորիա:Ավստրո-Հունգարիայի հեծելազորային գնդեր Կատեգորիա:Ուլանյան գնդեր Կատեգորիա:Ավստրո-Հունգարիայի զինված ուժեր
Սոյմա (Վոյնինգայի վտակ)
Սոյմա  (Сойма), գետ Ռուսաստանում, հոսում է Վլադիմիրի մարզ մարզում, Կոմի Հանրապետությունում։ Գետաբերանը տեղակայված է Վոյնինգա գետի ձախ ափին՝15 կմ հեռավորության վրա։ Գետի երկարությունը 29 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկսկոմի ավազանային շրջանին գետն է։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Կոլբերգ (այլ կիրառումներ)
Կոլբերգ անվանումը կարող է վերաբերել.
Շոմբորուչեյ
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Անակոնդա
Անակոնդա (Eunectes murinus), վիշապօձերի ընտանիքի օձ։ Մարմնի երկարությունը 6-7 մ (հազվադեպ՝ մինչև 9 մ)։ Թեփուկները հարթ են, փայլուն։ Գլուխը փոքր է, դունչը՝ կլորավուն, պոչը՝ կարճ, քթանցքերը՝ փականներով։ Անակոնդա վերևից գորշ դեղնականաչ է, մեջքի երկայնքով երկու կողմից մուգ դարչնագույն՝ կլոր, մեծ խալերով։ Անակոնդան ապրում է Բրազիլիայի ու Գվիանայի գետերի, լճերի և ճահիճների ափերին։
Կյանքի մեծ մասն անցկացնում է ջրում, երաշտի ժամանակ ընկղմվում է տիղմի մեջ և քուն մտնում։ Սնվում է ձկներով, թռչուններով, մանր ալիգատորներով, կաթնասուններով ևն։ Կենդանածին է (70-100 ձագ), բազմանում է նաև ձվադրմամբ։ Ունի արդյունագործական նշանակություն (օգտագործվում է մաշկը, միսը, ճարպը)։
Ծանոթագրություններ
Կատեգորիա:Օձեր
Կոլոբժեգ
Կոլոբժեգ (Kołobrzeg ), քաղաք Լեհաստանի հյուսիս-արևմուտքում։ Նավահանգիստ է Բալթիկ ծովի ափին։ Ունի 46 908 բնակիչ (2013)։
Անվանում
Հիմնադրվել է 7-8-րդ դարերում։ 9-րդ դարից եղել է լեհական ամրոց։ Ենթադրում են, որ անվանումը նշանակել է ափին մի վայր, որտեղ պոմորյան սլավոնները ցցեր էին կանգնեցնում՝ ծովագնացներին նախազգուշացնելով զգուշավորության մասին (кол ― «ցից» և брег ― «ափ» բառերից )։
Ծանոթագրություններ
Կատեգորիա:Լեհաստանի քաղաքներ Կատեգորիա:Բալթիկ ծովի նավահանգստային քաղաքներ
Դևիդ Գեյլ
Դևիդ Գեյլ (David Gale, ), ամերիկացի մաթեմատիկոս և տնտեսագետ։ Կալիֆոռնիայի համալսարանի պրոֆեսոր, աշխատել է մաթեմատիկայի, տնտեսագիտության, արդյունաբերական ճարտարագիտության և գործողությունների հետազոտությունների բաժիններում։ Նա մեծ ներդրում է ունեցել մաթեմատիկական տնտեսագիտության, խաղերի տեսության և ուռուցիկ վերլուծության մեջ։
Կենսագրություն
Ստացել է բակալավրի կոչում Սվարթմորի քոլեջից, իսկ 1947 թվականին Միչիգանի համալսարանից՝ մագիստրոսի կոչում։ Երկու տարի անց հաջողությամբ պաշտպանել է իր թեզը՝ Փրինսթոնի համալսարանի մաթեմատիկական փիլիսոփայության դոկտորի աստիճանի համար։ 1950-1965 թվականներին դասավանդել է Բրաունի համալսարանում, այնուհետև տեղափոխվել է Բերկլի Կալիֆոռնիայի համալսարան։ Ապրել է Բերկլում և Փարիզում։
Ամուսնացել է բանաստեղծուհի և ֆեմինիստ գրականագետ Սանդրա Գիլբերտի հետ։ Ունի երեք դուստր և երկու թոռ։
Գիտական գործունեություն
Նա ապացուցել է մրցակցային հավասարակշռության առկայությունը։
Ստյուարտի հետ անցկացրել է անվերջ կրկնվող խաղերի ուսումնասիրությունը լիարժեք տեղեկություններով։ Այս աշխատանքը հիմնարար ներդրում է ունեցել մաթեմատիկական տրամաբանության մեջ։
Գեյլը հորինել է կամուրջը նետելու (bridg-it, որը նաև հայտնի է որպես «Գեյլի խաղ») և հարված (chomp) խաղերը։
Նա մեծ դեր է ունեցել գծային ծրագրավորման տեսության և գծային անհավասարությունների զարգացման գործում։ 1960-ականների նրա դասական դասագիրքը՝ The Theory of Linear Economic Models-ը այսօր շարունակում է մնալ այս ոլորտի ուղենիշը։
Գեյլի վերափոխումը նախագծային տարածքում գտնվող կետերի սահմանում է։ Այս հայեցակարգը կարևոր է մաթեմատիկական օպտիմիզացիայի, կոդավորման տեսության և հանրահաշվական երկրաչափության մեջ։
1962 թվականին Լլոյդ Շեփլիի հետ համագործակցելով՝ լուծում է տվել ամուսնությունների կարևոր խնդրին, ինչը հանգեցրել է էական փոփոխությունների այն բոլոր ոլորտներում, որտեղ կարևոր է համատեղելի կադրերի ընտրությունը։ Այսպիսով, ներկայումս այս լուծումը կիրառվում է Նյու Յորքի և Բոստոնի պետական դպրոցների համակարգում՝ դպրոցների միջև աշակերտների բաշխմամբ։ 2012 թվականին այս աշխատանքի համար Շեփլիին շնորհվել է տնտեսագիտության Նոբելյան մրցանակ ։
Գեյլը 1991 թվականից մինչև 1997 թվականըThe Mathematical Intelligencer-ում առաջնորդել է հետաքրքրաշարժ մաթեմատիկական սյունակը։ Այս սյունակները հետագայում կազմվել են Tracking the Automatic Ant գրքում։
2004 թվականին մշակել է MathSite ուսումնական կայքը։
Արտաքին հղումներ
Կատեգորիա:Ամերիկացի մաթեմատիկոսներ Կատեգորիա:Ամերիկացի տնտեսագետներ Կատեգորիա:Փրինսթոնի համալսարանի շրջանավարտներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Միչիգանի համալսարանի շրջանավարտներ Կատեգորիա:Բրաունի համալսարանի դասախոսներ
Վերոնիկա Ռեմիշովա
Վերոնիկա Ռեմիշովա (Veronika Remišová, ), սլովակ կին քաղաքական գործիչ։ Արվեստի դոկտոր է (ArtD.)։ «Հանուն մարդկանց» կուսակցության անդամ է։ Ներկայիս փոխվարչապետն է և Մատովիչի աշխատակազմում ներդրումների ու տարածաշրջանային զարգացման նախարարը, որը Իգոր Մատովիչը ղեկավարում է 2020 թվականի մարտի 21-ից  ։ Ազգային խորհրդի անդամ է եղել 2016 թվականի մարտի 5-ից մինչև 2020 թվականի մարտի 21-ը։
Կենսագրություն
Ծնվել է 1976 թվականի մայիսի 31-ին Ժիլինա քաղաքում ։
Գերազանցությամբ ավարտել է Բրատիսլավայի կատարողական արվեստի բարձրագույն դպրոցը, որտեղ ստացել է արվեստի մագիստրոսի և արվեստի դոկտորի (ArtD.) աստիճաններ։ Փարիզում ավարտել է Փարիզի IV Սորբոն համալսարանը, որտեղ ստացել է արվեստի մագիստրոսի կոչում։ Բրյուսելում ավարտել է Միջառարկայական հետազոտությունների քոլեջը (Collége d´Études Interdisciplinaires), որտեղ ստացել է արվեստի մագիստրոսի կոչում։ Մեծ Բրիտանիայի քոլեջում ստացել է բարձրագույն կրթության սերտիֆիկատ (Cert.H.E.) :
2004-2013 թվականներին աշխատել է Եվրահանձնաժողովում, ղեկավարել է «Երիտասարդությունը գործողության մեջ» ոչ ֆորմալ կրթության ծրագիրը։ 2013-2014 թվականներին դասավանդել է Բրատիսլավայի Յ. Կոմենսկու անվան համալսարանում և Ռուզոմբերկի կաթոլիկ համալսարանում։ 2014—2018 թվականներին խորհրդական է աշխատել Բրատիսլավայի Ստար Մեստո քաղաքային խորհրդում ։
2016 թվականի մարտի 5-ին կայացած խորհրդարանական ընտրություններում նա «Սովորական մարդիկ» կուսակցությունից ընտրվել է Ազգային խորհրդի պատգամավոր ։ Եվրոպայի խորհրդի Խորհրդարանական վեհաժողովի (ԵԽԽՎ) անդամ է 2016 թվականի հունիսի 20-ից, եղել է Եվրոպական պահպանողականների և Դեմոկրատական ​​դաշինքի խմբի անդամ ։ 2019 թվականի հունիսին Ռեմիշովան միացել է «Հանուն մարդկանց» կուսակցությանը, որն ստեղծվել է սեպտեմբերի 2-ին և որը ղեկավարել է Սլովակիայի նախագահ Անդրեյ Կիսկան ։ 2020 թվականի փետրվարի 29-ին կայացած խորհրդարանական ընտրություններում «Հանուն մարդկանց» կուսակցությունից նա վերընտրվել է Ազգային խորհրդի պատգամավոր ։ Կառավարությունում աշխատանքի անցնելու պատճառով մարտի 21-ին լքել է Ազգային խորհուրդը։ Թափուր տեղն զբաղեցրել է Մարեկ Անթալը (Marek Antal):
2020 թվականի մարտի 21-ին ստացել է փոխվարչապետի պորտֆելը և միաժամանակ Մատովիչի աշխատակազմում ներդրումների և տարածքային զարգացման նախարարի պորտֆելը  ։
Ծանոթագրություններ
Կատեգորիա:Սլովակիայի քաղաքական գործիչներ
Յումիկո Իգարասի
Յումիկո Իգարասի (五十嵐 優美子 ,), ճապոնացի մանգակա և նկարչուհի։ Բնակվում է Սապորոյում, Հոկայդո։ 1977 թվականին Kodansha հրատարակչության կողմից «Քենդի-Քենդի» աշխատանքի համար արժանացել է Կոդանսիա Մանգա մրցանակի ։
Կենսագրություն
Յումիկո Իգարասին ծնվել է 1950 թվականին Ասախիկավայում։ 1968 թվականին, երբ Ասաի Գաոկա ավագ դպրոցի ուսանող էր, առաջին անգամ Shiroi Same no iru Shima աշխատանքով ներկայացել է Shueisha կորպորացիայի Ribon մանգա ամսագրում։ 1977 թվականին «Քենդի-Քենդի» ստեղծագործության համար ստացել է Կոդանսիա Մանգա մրցանակ ։
1990-ական թվականների վերջերին Իգարասը ներգրավվել է մի շարք իրավական քաշքշուկներում՝ կապված որպես նկարիչ նրա մտավոր սեփականության իրավունքի հետ։ Իգարասին պնդել է, որ իր նկարազարդած շարքի համար ինքը պետք է հանդիսանա հեղինակային իրավունքի միակ սեփականատեր։ 1999 թվականին Քենդի-Քենդի կերպարների դիզայնի վիճաբանության ժամանակ դատարանը դատավճիռ է կայացրել Իգարասիի դեմ` նշելով, որ նա և գրող Կյոկո Միձուկին հավասար իրավունքներ են ունեցել կերպարների նկատմամբ և Միձուկիին տվել է փոխհատուցում` հավասար 3% ռոյալթիների ամբողջ աշխատանքի համար, որը ստեղծվել է առանց նրա համաձայնության։ Այս իրավական պայքարը տապալեց մի քանի տարիների արտոնությունները՝ խոչընդոտելով Toei-ի «Քենդի Քենդի» անիմեի արտադրանքին՝ դժվարացնելով նոր ապրանքատեսակի ստեղծումը դատարանի որոշման պատճառով. բոլոր ապրանքատեսակները հավանության պետք է արժանանան ինչպես Իգարասիի, այնպես էլ Միձուկիի կողմից  ։
Մարիա Մեզենցևա
Մարիա Մեզենցևա (Марія Сергіївна Мезенцева, ), ուկրաինացի քաղաքական գործիչ, կամավոր, անհատ ձեռնարկատետ։ 9-րդ գումարման Ուկրաինայի Գերագույն ռադայի ժողովրդական պատգամավոր ։ Հաղթել է գործող պատգամավոր Վալերիյ Պիսարենկոյին ։
Կենսագրություն
Ավարտել է Խարկովի Վ. Ն. Կարազինի անվան ազգային համալսարանը (մասնագիտություն «Միջազգային տնտեսական հարաբերություններ» և «Անգլերենից ռեֆերենտ-թարգմանիչ»)։ Սովորել է Քենթ համալսարանում (Մեծ Բրիտանիա), ստացել է մագիստրոսի աստիճան՝ «Միջազգային հարաբերություններ և միջազգային իրավունք» մասնագիտությամբ ։
2008 թվականից մինչև 2010 թվականը «Ցամաքային էքսկլյուզիվ» ՍՊԸ-ում եղել է իրավաբանի օգնական (իրավաբանական ընկերություն), Խարկով։ 2011 թվականին վերապատրաստվել է անցել Ուկրաինայի Գերագույն ռադայում։ 2012 թվականից մինչև 2013 թվականը վերապատրաստվել է Եվրախորհրդարանում, Միավորված ազգերի կազմակերպության Խորհրդարանական վեհաժողովում։ 2014-2015 թվականներին վերապատրաստվել է Բրյուսելի «Ուկրաինա-ԵՄ» բիզնես ռադայում։ 2016 թվականից համարվում էանհատ ձեռնարկատեր։
Աշխատել Է Բրյուսելում Եվրոպական պահպանողականների և ռեֆորմատորների դաշինքում, եղել է ուկրաինական հարցերով լոբբիստական Եվրոպական խորհրդարանում։
2015 թվականին ընտրվել է Խարկովի 7-րդ գումարման քաղաքային խորհրդի պատգամավոր։ Միջազգային համագործակցության, ներդրումների, սպորտային և իմիջային նախագծերի հարցերի մշտական հանձնաժողովի անդամ։ «Ինքնօգնության միավորում» պատգամավորական խմբակցության անդամ։ Անկուսակցական։
2019 թվականի խորհրդարանական ընտրություններում Ժողովրդի ծառա կուսակցությունից Ժողովրդական պատգամավորի թեկնածու (թիվ 168 ընտրատարածք, Խարկով քաղաքի Շևչենկովսկի շրջան) ։ Ընտրությունների ժամանակ՝ ֆիզիկական անձ-գործարար, անկուսակցական։ Ապրում է Խարկովում ։
Ժամանակակից պարերի Ուկրաինայի բազմակի չեմպիոն, «Խարկովի շնորհալի երեխաներ» մրցանակի դափնեկիր ։
Օրենսդրական գործունեություն
Թմրանյութերի մասին օրինագծի համահեղինակ է   ։
Արտաքին հղումներ
Կատեգորիա:Խարկովի ազգային համալսարանի շրջանավարտներ Կատեգորիա:Ուկրաինացի գործարարներ Կատեգորիա:21-րդ դարի կին քաղաքական գործիչներ Կատեգորիա:«Ժողովրդի ծառա» կուսակցության անդամներ Կատեգորիա:Ուկրաինայի քաղաքական գործիչներ
Սրբուհի Գալյան
Սրբուհի Գալյան, հայ իրավագետ։ ՀՀ արդարադատության նախարարի տեղակալ (2019)։
Կենսագրություն
Սրբուհի Գալյանը ծնվել է 1992 թվականի մայիսի 5-ին, Երևանում։ 2008-2012 թվականներին սովորել և ավարտել է Երևանի պետական համալսարանի իրավագիտության ֆակուլտետը՝ ստանալով իրավագիտության բակալավրի աստիճան, 2012-2014 թվականներին՝ նույն համալսարանի իրավագիտության ֆակուլտետը և ստացել մագիստրոսի աստիճան, 2014-2018 թվականներին ավարտել է ԵՊՀ իրավագիտության ֆակուլտետի ասպիրանտուրան ։
Աշխատանքային գործունեություն
2012-2013 թվականներին «Ղ-Տելեկոմ» ՓԲ ընկերության իրավաբանական վարչությունում աշխատել է որպես փորձնակ, այնուհետև՝ նույն վարչության ծրագրային գործակալ։ 2014-2017 թվականներին եղել է «Ռոդ Կուրտման Լեգալ» ՍՊԸ գործընկեր, 2015-2018 թվականներին՝ ՀՀ հատուկ քննչական ծառայության իրավական ապահովման բաժնի գլխավոր մասնագետ։ 2015 թվականից դասավանդում է  Երևանի պետական համալսարանի իրավագիտության ֆակուլտետի քրեական իրավունքի ամբիոնում, 2016 թվականից ՀՀ արդարադատության ակադեմիայում դասընթացավար է։ 2018-2019 թվականներին եղել է ՀՀ հատուկ քննչական ծառայության իրավական ապահովման և արտաքին կապերի բաժնի պետ։ 2019 թվականի հուլիսի 17-ին ՀՀ վարչապետի որոշմամբ նշանակվել է ՀՀ արդարադատության նախարարի տեղակալ ։
Տիրապետում է hայերենին, անգլերենին, ռուսերենին։ Անկուսակցական է։
Ընտանիք
Ամուսնացած է, ունի 1 դուստր
Գիտական գործունեություն
Գիտական ուսումնասիրության ոլորտը՝ Մարդու իրավունքներ, կոռուպցիոն հանցագործություններ, խոշտանգում, մարդու դեմ ուղղված հանցագործություններ, պաշտոնեական հանցագործություններ, իրավաբանական անձանց քրեական պատասխանատվություն։
Ծանոթագրություններ
Կատեգորիա:Հայ իրավագետներ Կատեգորիա:ԵՊՀ շրջանավարտներ
Օիսու (լիճ, Վիլյանդիմաա)
Օիսու (Õisu järv) քաղցրահամ լիճ, գտնվում է Էստոնիայի Վիլյանդիմաա նահանգի Հալլիստե շրջանում՝ 45,55 մ բարձրության վրա։ Լիճը զբաղեցնում է 193,4 հա մակերես, միջին խորությունն է 2,8 մ, իսկ առավելագույնը 4,3 մ։
Կատեգորիա:Էստոնիայի լճեր Կատեգորիա:Եվրոպայի լճեր
Ունտվար
Ունտվար (Унтвар), գետ Ռուսաստանում, հոսում Վլադիմիրի մարզ մարզում, Կոմի Հանրապետությունում։ Գետաբերանը տեղակայված է Ուչեռկա գետի ձախ ափին՝ 5,3 կմ հեռավորության վրա։ Գետի երկարությունը 11 կմ է։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Շերիֆ Վուդին
Շերիֆ Վուդին (Sheriff Woody) կամ պարզապես Վուդի, «Խաղալինքների պատմություն» մուլտֆիլմերի շարքի սերիալի կերպարն ու գլխավոր հերոսը (Բազ Լայթերի հետ)։ Հնչյունավորել են Թոմ Հենքսը և Ջիմ Հենքսը։
Պատմություն
Վուդին` հնաոճ տիկնիկ-կովբոյ է, ներքին ձայնային նվագարկիչով, որը ակտիվանում է լարը քաշելու դեպքում։ Նա կարող է արտասանել պարզ արտահայտություններ, ինչպիսիք են` «Ձեռքերդ վեր», «Դու իմ լավագույն գործընկերն ես», «Կոշիկիս մեջ օձ կա» և «Ինչ-որ մեկը թունավորել է ջրհորի ջուրը»։
Նա Էնդիի սիրելի խաղալիքն է դեռևս մանկապարտեզից, իր անկողնում հատուկ տեղ է գրավում և Էնդիի սենյակի խաղալիքների առաջատարն է։ Նրա նախատիպը հայտնի է 1950-ականների հայտնի հեռուստատեսային շոուի` «Woody's Roundup»- ի գլխավոր հերոսն է։
2009-ի օգոստոսին Լի Անկրիչը հայտարարել է, որ Վուդիի պաշտոնական ազգանունը «Պրայդ» է («Pride» «Հպարտություն») ։ Անկրիչը իր Թվիթերյան բլոգում նշել է, որ իրականում կերպարի ամբողջական անունը ՝ «Woody Pride», եղել է բնօրինակ «Խաղալիքների պատմություն» մշակման առաջին իսկ օրերից ։
Արտաքին հղումներ
Կատեգորիա:Կերպարներ այբբենական կարգով
990-ականներ
Սա 990-ականներին տեղի ունեցած իրադարձությունների ցանկն է ըստ տարեթվի։
996
Կատեգորիա:990-ականներ
Գարուն ա, ձուն ա արել (Կոմիտաս)
Գարուն ա, ձուն ա արել (Կոմիտաս), 1969 թվականին «Երևան» կինոստուդիայի նկարահանած ֆիլմ։
Սյուժե
Ֆիլմը պատմում է 20-րդ դարի խոշորագույն հայ երաժշտի մասին, որն իր ժողովրդի հետ կիսել է նրա դառը ճակատագիրը ։
Ծանոթագրություններ
Կատեգորիա:1969 ֆիլմեր Կատեգորիա:Խորհրդային ֆիլմեր Կատեգորիա:Հայկական ֆիլմեր Կատեգորիա:Գրիգոր Մելիք-Ավագյանի ֆիլմեր
Խնձորապուր (գիրք)
Խնձորապուր (Applemoes), բելգիացի նկարազարդող-հեղինակ Կլաաս Վերպլանկի հոր և որդու հարաբերությունների մասին՝ փոքրիկի տեսանկյունից ներկայացվող գիրք։
Գրքի մասին
Գրքում հայրը ներկայացված է ոչ միանշանակ «դրական» հերոս։ Օրվա ընթացքում փոքրիկը տարբեր կարծիքներ և էմոցիաներ է ունենում հոր նկատմամբ՝ խաղ, նկատողություն, դասերի մասին հիշեցում, ուտել, հեռուստացույց դիտել և այլն։ Գիրքը պատմում է բնական և ամենօրյա հարաբերությունների մասին։
Փաստեր
«Խնձորապուրը» 2012 թվականին Իսպանիայում ճանաչվել է տարվա լավագույն մանկական գիրք, երեք անգամ վերահրատարակվել է Բելգիայում, Կորեայում գիրքը վաճառվել է 100 հազար տպաքանակով։ Հայերեն թարգմանվել է 2015 թվականին, և հայերենը գրքի 12-րդ թարգմանութունն է ։
Հեղինակի մասին
Վերպլանկի գրքերը թարգմանվել են աշխարհի 30 լեզուներով, ստացել է մրցանակներ և՛ Բելգիայում, և՛ արտերկրում, համագործակցում է եվրոպական և միջազգային հայտնի ամսագրերի և օրաթերթերի հետ, ինչպիսիք են ամերիկյան Նյու Յորք Թայմսը և բելգիական «De Standaard»-ը։
Արտաքին հղումներ
Կատեգորիա:Մանկական գրքեր Կատեգորիա:Նկարազարդումներով գրքեր Կատեգորիա:2015 գրքեր
Exclusive (ալբոմ)
Exclusive` ամերիկացի երգիչ Քրիս Բրաունի երկրորդ սոլո ալբոմը, թողարկված 2007 թվականի սեպտեմբերի 16-ին Jive և Zomba լեյբլների միջամտությամբ։
Դիրքերը հիթ-շքերթներում
Ալբոմը դեբյուտացվել է Billboard 200-ի երկրորդ հորզիոնականում, թողարկումից մեկ շաբաթ հետո վաճառվել է ավելի քան 154,000 օրինակով։ ԱՄՆ-ում վաճառվել է ավելի քան 2,1 միլիոն օրինակ, աշխարհում` ավելի քան երեք միլիոն։ Ալբոմը կրկնակի անգամ հավաստագրվել է պլատինե RIAA-ում։
Սինգլներ
СԱլբոմի սինգլները դարձել են «Wall to Wall»-ը, «Kiss Kiss»-ը և «With you»-ն, «Take you down»-ը, «Forever»-ը և «Superhuman»-ը։
Ծանոթագրություններ
Կատեգորիա:Քրիս Բրաունի ալբոմներ Կատեգորիա:Անգլալեզու ալբոմներ
Ծաղրածուն (ֆիլմ)
Սյուժե
Հոգեբույժի մոտ ընդունելության է գալիս մի հիվանդ, որը գանգատվում է անքնությունից և դեպրեսիայից։ Բժիշկը նրան խորհուրդ է տալիս գնալ կրկես, որտեղ հանդես եկող ծաղրածուն ծիծաղով ու լավատեսությամբ վարակում է բոլորին։ Բայց պարզվում է, որ գանգատվողը նույն այդ ծաղրածուն է ։
Ծանոթագրություններ
Կատեգորիա:1969 ֆիլմեր Կատեգորիա:Խորհրդային ֆիլմեր Կատեգորիա:Հայկական ֆիլմեր Կատեգորիա:Սև-սպիտակ ֆիլմեր Կատեգորիա:Հենրիկ Մարգարյանի ֆիլմեր Կատեգորիա:«Հայֆիլմ» ստուդիայի ֆիլմեր
Հայաստանի ֆուտբոլի երիտասարդական հավաքական
Հայաստանի ֆուտբոլի երիտասարդական հավաքական նաև հայտնի է ինչպես Հայաստանի ֆուտբոլի Մ-21 հավաքական, Հայաստանի ազգային հավաքականի թիմերից մեկը, որում կարող են խաղալ մինչև 21 տարեկան հայ ֆուտբոլիստներ։ Հայաստանի երիտասարդական հավաքականի շատ ֆուտբոլիստներ հետագայում խաղում են ազգային հավաքականում։
Պատմություն
1994 թվականի սեպտեմբերի 6-ին, Բելգիայի Գենտ քաղաքում երիտասարդական հավաքականը անցկացրել է իր առաջին՝ Բելգիայի երիտասարդական հավաքականի դեմ խաղը (0-7)։ Ընդ որում երիտասարդական հավաքականի առաջին գլխավոր մարզիչը եղել է «Արարատի» լեգենդ Հովհաննես Զանազանյանը։ Նրա ղեկավարությամբ երիտասարդական հավաքականը անցկացրել է ընտրական ցիկլի առաջին վեց խաղերը, որոնցից ընդամենը մեկում է հաղթանակ տարել, որն էլ դարձել է առաջինը պատմության մեջ։ 1994 թվականի հոկտեմբերի 8-ին Աբովյանում, Կիպրոսի դեմ խաղում խփվել է առաջին գոլը ։ Զանազանյանի փոխարեն առաջին ընտրական ցիկլը ավարտվեց Սամվել Պետրոսյանի գլխավորությամբ, ով իր սաների հետ մնացած չորս խաղերում այդպես էլ հաղթանակ չտարավ։ Չնայած դրան, Սամվել Պետրոսյանին վստահվեց երիտասարդական թիմին ղեկավարել նաև հաջորդ ցիկլի ընթացքում։ Առաջին հինգ խաղերում թիմը պարտվեց, իսկ վեցերորդում հաղթեց Ալբանիային։ Դրան հետևեց երկու պարտություն, որից հետո թիմը սկսեց գլխավորել Վարուժան Սուքիասյանը։
Հաջորդ տարի Ադամյանին փոխարինեց Միխայ Ստոյկան, ով հավաքականի մարզիչների մեջ դարձավ առաջին օտարերկրացին։ Ռումինացի մարզիչը հավաքականի հետ անցկացրեց ընդամենը 3 խաղ, որից երկուսում թիմը կրեց պարտություն, իսկ մեկում խաղաց ոչ ոքի։ Դրանից հետո Ստոյկան լքեց պաշտոնը։
2009 թվականին երիտասարդական հավաքականի գլխավոր մարզիչ նշանակվեց Ֆլեմինգ Սերիցլեվը։ Այդպիսով, Եվրոպայի 2011 թվականի երիտասարդական առաջնության ընտրական ցիկլի ժամանակ երիտասարդական հավաքականի ղեկավարումը վստահվեց դանիացի մասնագետին։ Բայց «առաջին հացը կուտ դարձավ»։ Հյուրընկալվելով Շվեյցարիային, Հայաստանը 1-2 հաշվով պարտություն կրեց։ Հետո Հայաստանը կրեց 3 անընդմեջ պարտություն։ Էստոնիայի հետ ոչ ոքի խաղալուց հետո Հայաստանը տարավ 3 հաթանակ, որոնցից մեկում ջախջախեց հենց Էստոնիային, իսկ մյուս երկուսում հաղթեց Իռլանդիայի հավաքականին։ Այդ 3 հաղթանակները հնարավորություն տվեցին խմբում պայքարելու երկրորդ տեղի համար, բայց Վրաստանից կրած պարտությունից հետո (2-3) շանսերը կորեցին։ Միայն թե Թբիլիսիում կայացած պատասխան խաղի ժամանակ Հայաստանի հավաքականը վերջին ավելացրաց րոպեներին խփեց 2 գոլ, այդպիսով մրցակցին թույլ չտալով զբաղեցնել երկրորդ տեղը ։
2013 թվականի հունիսին Հայաստանի երիտասարդական հավաքականը սկսեց ելույթները Եվրո 2015-ի ընտրական փուլում։ Սկիզբը կարելի էր համարել ձախողված։ Առաջին խաղում Հայաստանի հավաքականը տանը պարտվեց Իսլանդիայի հավաքականին, սակայն Ղազախստանի դեմ խաղում տարավ հաղթանակ։ Հաջորդ խաղում 4-1 հաշվով պարտվեց Ֆրանսիային։ Հետո 2-1 հաշվով պարտվեց Ղազախստանին։ Հետագայում ջախջախիչ պարտություն կրեց Ֆրանսիայից (6-0)։ Մյուս խաղում 1-0 հաշվով հաղթեց Բելառուսի հավաքականին։ Խմբային տուրի նախավերջին խաղում պարտվեց Իսլանդիայի հավաքականին (4-0)։ Վերջին խաղում Հայաստանի հավաքականը հաղթեց Բելառուսի հավաքականին և խմբում զբաղեցրեց 4-րդ տեղը։
Վիճակագրություն
Ըստ 2011 թվականի սեպտեմբերի 13-ի
Արտաքին հղումներ
Կատեգորիա:Ֆուտբոլը Հայաստանում Կատեգորիա:Ֆուտբոլի երիտասարդական հավաքականներ Կատեգորիա:Հայաստանի ֆուտբոլի ազգային հավաքական
Էլզասերեն
Էլզասերեն կամ էլզասերեն բարբառ (Elsässerditsch)՝ գերմաներենի ստորին–ալեմանյան բարբառներից մեկը, որը տարածված է Էլզասի ամբողջ տարածքով մեկ։ Խոսողների թիվը 700 000–ից ավել է (Գերմանիայում և Ֆրանսիայում)։ Առավել մոտ է շվաբերենին և Շվեյցարիայի գերմաներենին։ Ժամանակի ընթացքում բարբառ են ներթափանցել շատ ու շատ բառեր հարևան ֆրանսերենից, ինչը, պարզ է, իր հետքն է թողել։ Էլզասերենի նշանակությունը որպես մի ժողովրդի գանձ չգնահատվեց և ավելին՝ կորցրեց իր նախկին հասարակական դերը (ԵՀՊ–ից հետո)։ Այս ամենը թույլ չի տալիս վերջինին զարգանալ պետքական մակարդակով։ Այսօր էլզասերենով խոսում են հիմնականում աշխատողները, գյուղացիները, ինչպես նաև էլզասական մշակույթի ջատագովները։ Էլզասի բնակչության միայն 40%–ն է կարողանում հասկանալ և բացատրվել այս բարբառով։
Կարգավիճակը Ֆրանսիայում
Համաձայն Ֆրանսիայի սահմանադրությանը, հանրապետության տարածքում միակ պաշտոնական լեզուն համարվում է ֆրանսերենը։ Դրա հետ մեկտեղ ֆրանսիական կառավարությունը ճանաչում է էլզասերենի և տարածաշրջանային մի շարք այլ բարբառների որոշ իրավունքներ։ 1999 թվականին Ազգային վիճակագրական ինստիտուտի անցկացված հետազոտությունները ցույց տվեցին, որ երկրում էլզասերենով խոսողների քանաքը հասնում է 548 000 (հաշվի են առնվել միայն չափահասները)։ Այս ցուցանիշը դարձնում է բարբառը թվով երկրորդ ոչ պետական լեզուն տարածաշրջանում՝ օկսիտաներենից հետո։
Ծանոթագրություններ
Կատեգորիա:Ֆրանսիայի լեզուներ Կատեգորիա:Գերմանիայի լեզուներ Կատեգորիա:Գերմանական լեզուներ
Դնեպրովկա (այլ կիրառումներ)
Դնեպրովկա, կարող է վերաբերել՝
Գյոսվայնշթայն
Ենթարկվում է Վերին Ֆրանկոնիայի վարչական շրջանին։ Մտնում է Ֆորխհայմ շրջանի տարածքում։ Բնակչությունը 2010 թվականի դեկտեմբերի 31-ի տվյալներով կազմում է 4028 մարդ ։ Զբաղեցնում է՝ 57.70 կմ² տարածք։ Պաշտոնական կոդ՝ 09 4 74 129։
Դոբրուշինո (այլ կիրառումներ)
Դոբրուշինո, կարող է վերաբերել՝
Ուրվական
Ուրվական, ֆոլկլորում, դիցաբանությունում, գեղարվեստական գրականության մեջ մահացած մարդու կամ կենդանու հոգին է, որը կարող է լինել տեսանելի մյուս կենդանի օրգանիզմների համար։ Ուրվականների նկարագրությունները տարբերվում են՝ համարյա թափանցիկ, հազիվ տեսանելիից մինչև իրական, կենդանանման ձևեր։ Մահացած անձի հոգու հետ կամ հաստատելու փորձն անվանվում է նեկրոմանտիա, սպիրիտիզմ կամ սեանս (séance):
Մահացած մարդու հոգու հայտնվելու հանդեպ հավատը շատ տարածված է և թվագրվում է սկզբնական մշակույթներում անիմիզմի, նախնիների պաշտամունքի ժամանակներին։ Որոշակի կրոնական պրակտիկաներ՝ թաղման ծեսերը, էքզորցիզմը, ծիսական մոգության և սպիրիտուալիզմի որոշակի պրակտիկաներ հատուկ նախատեսված են մահացածի հոգու հանգստություն համար։ Ուրվականներին սովորաբար նկարագրում են որպես միայնակ էություններ, որոնք բնակվում են կոնկրետ վայրում, առարկաների կամ մարդկանց հետ. հայտնի են նաև ուրվական զորքերի, ուրվական, ուրվական նավեր և նույնիսկ կենդանիների ուրվականներ ։
Ստուգաբանություն
Հայերեն ուրվական (ուրուական) բառը ուրու բառի բաղադրությունն է։ Ուրու (ուրվական, տեսիլք) բառը ծագել է բնիկ հնդևրոպական *prop-, *prep- աչքի ընկնել, երևալ արմատից, որից ծագել է նաև երեւիլ բառը։
Մարդաբանական ենթատեքստ
Գերբնական էակների՝ հոգիների, ուրվականների, աստվածությունների և դևերի մասին հասկացությունները ընդհանրական են բոլոր մշակույթների համար ։ Սկզբնական տեղական կրոններում, այս բոլոր հավատալիքները միավորվում էին անիմիզմում կամ նախնիների պաշտամունքում ։
Շատ մշակույթներում չար ոգիները տարբերվում են նախնիների պաշտամունքում ընդգրկված բարի ոգիներից ։